# Garazi Etxaburu Aulestia

Garazi Etxaburu Aulestia (Ondarroa, Bizkaia, 1993ko azaroaren 29a) Dantzaria, sortzailea eta irakaslea da.

## Bizitza

Ondarroan jaio zen 1993ko azaroaren 29an. Guraso ditu Josu Etxaburu Osa eta Maite Aulestia Urrutia. Jaioterrian, Ondarroan, 3 urterekin hasi zen Dantzarte ballet eskolan, Maitane Uribegaz ikasten. 12 urterekin Arriagan bakarlari dantzan egin zuenez geroztik, argi zuen dantzaria izan nahi zuela. 15 urterekin hasi zen Gasteizko Jose Uruñuela Dantza Kontserbatorioan 3 urtez eta Batxilergo ikasketekin bateratu beharra izan zuen. Kontserbatoriotik atera eta hiru urte egin zituen Dantzaz gazte konpainian dantza garaikidean sakontzen. 2016an bide profesionalari ekin zion, Poloniako Gdansk hiriko Baltycki Teatr Tanka konpainian (Baltic Dance Theatre).
2017an, Lasala konpainiako dantzari gisa hasi zen. Proiektu ugaritan parte hartu izan du, bai hainbat dantza eta antzerki konpainiatan, bai sorkuntza propioetan.
1997-2009 urte bitarte, Ondarroako Dantzarte dantza eskolan ikasi zuen. 2009-2012 urte bitarte, Gasteizko Uruñuela Dantza Kontserbatorioan ikasi zuen.

## Ibilbidea

Betidanik izan du dantzarako zaletasuna eta gogoa, eta gurasoak alboan izan ditu bere bidean laguntzen eta babesten. Jaioterrian, Ondarroan, haurra zela, zeukan dantzarako bidean sakontzeko Gasteizko Jose Uruñuela Dantza Kontserbatorioan osotu zuen bere prestakuntza. Ikasketak amaituta, Dantzaz gazte konpainian modu profesionalean hasi zen 2012. urtean, 2015era arte.
Dantzaz gazte konpainian balletetik dantza garaikidera jauzi egin zuen, berak dioenez, norbere sormena lantzeko eta askatasuna sentitzeko aukera eman dio dantza garaikideak.
Europako bidea hartu eta Polonian bide profesionalean beste urrats bat emanik, dantza garaikidean bide oparoa egin du eta proiektu ugaritan parte hartu izan du.
2016-2017 aldian, Poloniako Gdansk hiriko Baltycki Teatr Tanka konpainian dantzari bakarlari eta koreografo laguntzaile aritu zen. 2016an Garazi Etxaburuk Lea-Artibai eta Mutrikuko Hitza aldizkarian esan zuen: "Dantzan egiteko aukera ez da lehen nuen modukoa".
2017tik, Lasala dantza garaikideko konpainiako partaide da, Judith Argomanizek zuzentzen duen konpainian. Konpainia honetako dantza ikuskizun ugaritan parte hartu izan du hasieratik.
2018an Garazi Etxaburu dantzari ondarrutarrak 'Now' emanaldia estreinatu zuen.
2024an Lasala konpainian Shine ikuskizunean parte hartu zuen. 2024an, Atx teatroan parte hartu zuen ADEL (Artedrama Euskal Laborategia) jardunaldietan, Marmarra lanean.
2025eko urtarrilean, Bilboko Rekalde aretoaren berrinaugurazio-ekitaldian, Jose Pablo Arriaga eskultorearekin batera, Sua perfomancea egin zuen. Performance honek suntsipenetik berpizteko gaitasuna aztertzen du, iragana eta oraina lotuz eskultura, dantza eta ekintza konbinatuz. Suak eraldaketa eta birjaiotzea sinbolizatzen ditu.

### Sorkuntza propioak:

Sorkuntza propioak garatu ditu. Hala, 2020an, Oihalezko teilatua lana sortu zuen eta dantzari aritu zuen, Jose Pablo Arriaga eskultorearekin batera garatutako proiektuan. Harrezkero, 2021ean, elkarlan horri segida emateko aukera izan zuen, Kandelak ikuskizunarekin.
2023-2024an, Artezaur proiektua landu zuen. “Arteak, ez-ohiko espazioak eraldatzeko gaitasuna”.
Berria aretoa. BERRIA Aretoa – Garazi Etxaburu
Musika taldeekin aritu da musika eta dantza uztartuz, eta bideoklip hauetan parte hartu zuen bere dantzaren bitartez:
* 2022ko Neomak taldearen Hamen kantuan, abestiaren mezuari gorputzaren adierazpen indartsua gehitu dio Garaziren dantzak.
* Izaro - x eta besteak.
* Grises, Comida para insectos.
Sortzaile eta dantzaria izateaz gain, irakaslea ere bada, Markina-Xemeingo Uhagon Kulturgunean eta Zumaiako Musika eta Dantza Eskolan. Bere sorterrian herri mailako ekimenetan parte hartzen du, esaterako, 2024ko abuztuaren 9an antolatutako Bixi egunean, fibrosi kistikoari ikusgarritasuna emateko helburuz.

## Iruditegia

* Artezaur proiektua

## Erreferentziak

* ↑ (Gaztelaniaz) «DANTZARTE» DANTZARTE (Noiz kontsultatua: 2024-10-30).
* ↑ «José Uruñuela Udal Dantza Kontserbatorioa» www.vitoria-gasteiz.org 2024-10-11 (Noiz kontsultatua: 2024-10-30).
* ↑ Taneczny umysł. Teatr ruchu i tańca w perspektywie neurokogniwistycznej. Wydawnictwo Uniwersytetu Łódzkiego 2014 ISBN 978-83-7969-158-6. (Noiz kontsultatua: 2024-10-30).
* ↑ (Gaztelaniaz) «Team» LASALA (Noiz kontsultatua: 2024-10-30).
* 1 2 dantzancom. «Garazi Etxaburu Aulestia: “Kanpora joatea da dantzaz bizi ahal izateko dudan aukera”» dantzan.eus (Noiz kontsultatua: 2024-11-19).
* ↑ Hitza, Kazetaria(e)ko. (2016-06-03). «Garazi Etxaburu: "Dantzan egiteko aukera ez da lehen nuen modukoa"» Lea-Artibai eta Mutrikuko Hitza (Noiz kontsultatua: 2024-11-06).
* ↑ «Garazi Etxaburu dantzari ondarrutarrak 'Now' emanaldia estreinatuko du» Lea-Artibai eta Mutrikuko Hitza 2018-03-08 (Noiz kontsultatua: 2024-11-13).
* ↑ MARMARRA | ATX Teatroa. 2024-04-30 (Noiz kontsultatua: 2024-11-19).
* ↑ Garaia, Pagola Urriza(e)ko. (2025-01-28). «Arriagak eta Etxaburuk 'Sua' performancea aurkeztuko dute Bilbon» Lea-Artibai eta Mutrikuko Hitza (Noiz kontsultatua: 2025-02-05).
* ↑ jose pablo arriaga. (2022-12-28). OIHALEZKO TEILATUA.. (Noiz kontsultatua: 2024-11-19).
* ↑ QuietQuests. (2023-09-11). 1 Hour of Abstract Wave Pattern | QuietQuests. (Noiz kontsultatua: 2024-11-19).
* ↑ (Ingelesez) ARTEZAUR. (Noiz kontsultatua: 2024-11-19).
* ↑ NEOMAK. (2022-04-21). Hamen - NEOMAK. (Noiz kontsultatua: 2024-11-19).
* ↑ «izaro x eta besteak - Bilatu Bideoak» www.bing.com (Noiz kontsultatua: 2024-11-19).
* ↑ GRISESVEVO. (2018-01-18). Grises - Comida para Insectos. (Noiz kontsultatua: 2024-11-19).

## Kanpo estekak

* Elkarrizketa: Garazi Etxaburu dantzari ondarroarra, atzerrian bizi beharraz Ur handitan:
* Elkarrizketa: Garazi Etxaburu: 'dantza garaikideak askatasuna eman dit' Euskadi Irratia
* Elkarrizketa: Garazi Etxaburu dantzaria Bigarren Kafean, Naiz Irratia
* Bideoa: Baltic Dance Theatre, Tristan e Izolda Choreographer- Izadora Weiss Music- Krzysztof Penderecki
* Bideoa: Shine, Lasala
* Datuak: Q130735380